Cuneiform Tablet Kt v/k 114 (AKT 3 102)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}UTU-ba-ni ù PUZUR₄-a-šur qí-bi₄-ma um-ma a-šur-mu-ta-bi₄-il₅-ma 7 ma-na KÙ.BABBAR ni-is-ḫa-sú DIRI ša-du-a-sú ša-bu ša DAM.GÀR áp-qí-da-kum ma-lá lu-qú-tám ša ki-ma DAM.GÀR iš-ú-mu-ni-ma ta-ra-de₈-a-ni a-ḫi a-ta šu-ma a-ta ḫa-ra-kà lu-qú-tám a-ta-ma ri-id-a-ší šu-ma a-ta sà-aḫ-ra-tí lu-qú-tám a-na PUZUR₄-a-šur pí-qí-id-ma li-ir-de₈-am šu-ma ni-ki-iš-tum ša ILLAT-tim 1 GÍN KÙ.BABBAR ša ga-ma-ri-im gu₅-um-ra-ma lu-qú-tám šu-ul-ḫa-nim pá-ni-um i ba-ri-ku-nu lu-qú-tám lu-šé-ri-dam a-na-kam a-ma-at-kà KÙ.BABBAR 1 GÍN ù 2 GÍN ta-aḫ-ša-aḫ-ma a-dí-ší-im